text: Kirkeminister på dannelsesrejse
  04 april 2012 kl. 16.13
  Påsken - den vigtigste kirkelige højtid - er over os. Det har sognepræsten på Rømø udnyttet til at invitere kirkeministeren på dannelsesrejse i et af ministerens yderområder.
  Kirkeminister Manu Sareen var på besøg i Statsfængslet Renbæk ved Skærbæk. I aften skal holde holde et foredrag i præstegården på Rømø. 
  TV SYD sender direkte fra præstegården kl. 19.30.
  
  Fri-sogne?
  Manu Sareen vil fortælle lidt om sin første tid som kirkeminister. Og til den efterfølgende debat har sognepræsten har et konkret forslag, han gerne vil debattere med ministeren:
  Claus Helsbøl vil foreslå, at der indføres et "frisogn" i hvert stift - på sammen måde som man har fået frikommuner. Han mener, at kirken i dag er for bureaukratisk og reglerne så snærende, at det går ud over det kirkelige liv.
  
  Dannelsesrejse
  Det er sognepræst og fængselspræst Claus Helsbøl som har inviteret ministeren på et to dages påskebesøg. En lille dannelsesrejse, som han kalder den.
  Dannelsesrejsen for kirkeministeren fortsætter i morgen hvor han er med til skærtorsdaggudstjenesten i Rømø Kirke.
  